Smelly Cat

"Smelly Cat" (בעברית: "חתול מסריח", בנטפליקס תורגם ל"חתולוני מסריחולי") הוא שיר קומי מתוך הסיטקום האמריקאי חברים (1994–2004), שבוצע במקור על ידי השחקנית האמריקאית ליסה קודרו. השיר נכתב על ידי קודרו, יחד עם שניים מכותבי עלילת הסדרה, אדם צ'ייס ובטי בורנס, והמוזיקאית כריסי היינד עבור דמותה של קודרו, פיבי בופה, ובוצע לראשונה בפרק השישי של העונה השנייה, "The One with the Baby on the Bus". היינד התארחה בפרק כזמרת שנשכרה להחליף את פיבי כמוזיקאית הבית של בית הקפה סנטרל פרק, ובסופו של דבר למדה מפיבי לשיר את "Smelly Cat". בורנס התכוונה במקור לכתוב את השיר על כלב, ולבסס אותו על כלבת המחמד שלה גאודה, אך לבסוף החליטה ששיר על חתול יהיה מצחיק יותר.

לאחר הביצוע הראשון, המשיכה פיבי לשיר לעיתים קרובות את "Smelly Cat" לאורך עשר שנות הסדרה, ובכמות הרבה ביותר במהלך העונה השנייה של התוכנית, כאשר השיר הפך לבדיחה מתמשכת, ולמרכיב בולט מדמותה של פיבי. הפופולריות של השיר גדלה בקרב המעריצים, עד לנקודה בה הם ביקשו שהוא ייצא כרצועה באלבום. קודרו והפריטנדרס, בדמותם של "פיבי בופה וכדורי השיער", הקליטו גרסה חדשה לשיר ששמה "Smelly Cat Medley" לאלבום הפסקול הרשמי של הסדרה, Friends Again. מבחינה מוזיקלית, "Smelly Cat" הוא שיר פופ אקוסטי על חתול שעבר התעללות והוזנח על ידי בעליו, בעקבות ריחו.

"Smelly Cat" זכה לאהבה רבה מהמעריצים, ועם הזמן נעשה לחלק בלתי נפרד מדמותה של פיבי, מקודרו ומהסדרה, ולעיתים קרובות הוא מדורג במקום גבוה בין הרגעים הזכורים ביותר מהסדרה, ואף מתחרה בשיר הנושא, "I'll Be There for You", מבחינת הפופולריות. השיר זכה לגרסאות כיסוי על ידי אמנים רבים, ביניהם כוכבי אורח שהשתתפו בסדרה, כדוגמת אליזבת דיילי, כריס אייזק, ג'יימס מייקל טיילר, קורטני קוקס, שגילמה את דמותה של מוניקה, והזמרת קולבי קאליי. בשנת 2015 ביצעה קודרו את השיר יחד עם טיילור סוויפט בהופעה חיה, במהלך סיבוב ההופעות הבין-לאומי של הזמרת, The 1989 World Tour. הביצוע הפך לוויראלי וזכה לתשומת לב תקשורתית רחבה.

== רקע וכתיבה ==
המוזיקאית [[כריסי היינד כתבה את "Smelly Cat" יחד עם ליסה קודרו, והשתיים ביצעו אותו בפרק "The One with the Baby on the Bus".<ref name=":60"></ref><ref name=":4"></ref>]]
בקומדיית המצבים חברים מגלמת השחקנית ליסה קודרו את פיבי בופה, מעסה אקסצנטרית וזמרת-יוצרת חובבת.<ref name=":40"></ref> הדמות מבצעת באופן קבוע את שיריה המקוריים והמוזרים בסנטרל פרק, בית קפה בניו יורק, בו היא וחמשת חבריה נפגשים לעיתים קרובות.<ref name=":17"></ref><ref name=":39"></ref> "Smelly Cat" נכתב עבור הדמות על ידי קודרו, יחד עם אדם צ'ייס, בטסי בורנס וכריסי היינד.<ref></ref><ref></ref> את הרעיון לשיר העלתה בורנס, חברה בצוות כותבי התסריט של הסדרה, בשנת 1995, אך במקור התכוונה שהשיר יעסוק בכלב, ושם השיר יהיה "Smelly Dog".<ref name=":0"></ref> בורנס ביססה את השיר בתחילה על כלב שהיה לה בשם גאודה.<ref name=":1"></ref> בסופו של דבר, החליטה כי הבחירה בשיר על חתול מסריח תהיה הומוריסטית ומצחיקה יותר. צ'ייס, חבר נוסף בצוות הכותבים, השתתף גם הוא בתהליך הכתיבה.<ref></ref> קודרו הלחינה את המנגינה בעצמה, כפי שעשתה בכל השירים המקוריים שמבצעת דמותה בסדרה.<ref></ref>

"Smelly Cat" הוזכר לראשונה בפרק השישי של העונה השנייה, "The One with the Baby on the Bus" (שנת 1995),<ref name=":55"></ref> שגם אותו כתבה בורנס. כריסי היינד, סולנית להקת הרוק הפריטנדרס, התארחה בפרק, בתפקיד סטפני שיפר<ref name=":29"></ref>, זמרת מקצועית שנשכרה להחליף את פיבי כמוזיקאית הבית של סנטרל פרק, ובסוף הפרק למדה ממנה את השיר.<ref name=":6"></ref> היינד הסכימה להשתתף בסדרה כאשר התוודעה לפופולריות בה זכתה בארצות הברית. קודרו תיארה את הכתיבה עם היינד כ"מדהימה".<ref name=":13"></ref><ref></ref> המבקרים סברו כי הופעת האורח של היינד הובילה לגדילה במכירות גרסת הכיסוי של הפריטנדרס לשיר "Angel of the Morning",<ref></ref> אותו ביצעה היינד בפרק.<ref name=":23"></ref>

"Smelly Cat" הפך פופולרי יותר ויותר בקרב מעריצי התוכנית, ששלחו מכתבים למפיקים וביקשו שיכללו את השיר באלבום.<ref name=":18"></ref> לאחר שהתוודע לפופולריות של השיר, האווי קליין מחברת רפרייס רקורדס הביע עניין בפיתוח אלבום קונספט שיתבסס סביב "Smelly Cat", כהמשך לאלבום הקודם של הסדרה, אך לא הוחלט אם קודרו תשתתף בפרויקט. לבסוף, בשנת 1999 פורסמה גרסה מחודשת של השיר, ששמה "Smelly Cat Medley", באלבום הפסקול Friends Again,<ref></ref> בביצוע פיבי בופה וכדורי השיער.<ref name=":33"></ref> הרצועה בנויה מקטעים של השיר מפרקים שונים.<ref></ref> על אף שבעטיפת האלבום מופיעים כל ששת חברי הקאסט הראשי של הסדרה - קודרו, ג'ניפר אניסטון, קורטני קוקס, מאט לה-בלאנק, מת'יו פרי ודייוויד שווימר, קודרו הייתה היחידה שזכתה לקרדיט עבור אחד השירים.

== הופעה בסדרה ==
"Smelly Cat" הוא אחד ממספר שירים שפיבי כתבה וביצעה בסדרה.<ref></ref><ref></ref> בפרק "האחד עם התינוק באוטובוס" (The One with the Baby on the Bus) מתוך העונה השנייה,<ref name=":27"></ref> פיבי הזכירה לראשונה את השיר לרייצ'ל גרין (ג'ניפר אניסטון) בשיחה.<ref name=":24"></ref> תחילה, השיר לא היה אמור להיות חלק משמעותי בסדרה.<ref name=":41"></ref> בסוף הפרק ישבו סטפני ופיבי בספת בית הקפה, כאשר הראשונה למדה מהשנייה לנגן את השיר,<ref name=":8"></ref> אם כי מתקשה לבצע אותו לטעמה של פיבי.<ref name=":26"></ref> "Smelly Cat" זכה לפופולריות ובוצע מספר פעמים נוספות במהלך עשר העונות של הסדרה,<ref name=":2"></ref><ref></ref> בעיקר על ידי פיבי, במקומות שונים ובגרסאות שונות.<ref name=":9"></ref><ref name=":34"></ref> אף על פי שבמקור נועד להיות בדיחה חד פעמית, הכותבים המשיכו להעלות דרכים לשלב את השיר בסדרה, ויצרו קווי עלילה שונים אשר סובבים סביבו.<ref name=":28"></ref> קלסי מילר, כותבת הספר "I'll Be There for You: The One about Friends", אישרה שהשיר היה למבוצע ביותר בעונה השנייה של התוכנית,<ref name=":19"></ref> כאשר פיבי שרה אותו בבית הקפה באופן קבוע.<ref name=":31"></ref> בסופו של דבר, הפך השיר לאחד מהראנינג גאגס הנפוצים ביותר בתוכנית.<ref></ref>
השחקנית [[ליסה קודרו כתבה את מילות השיר "Smelly Cat", אותו תבצע באופן עקבי בתור פיבי בופה לאורך עשר העונות של התוכנית.]]
השיר מבוצע גם בפרק "The One Where Eddie Moves In" מתוך העונה השנייה,<ref name=":3"></ref> בו פיבי מנסה להקליט ביצוע מקצועי שלו באולפן הקלטות, אך מתקשה לבצע אותו לצד זמרות הרקע. פיבי מצלמת בסופו של דבר קליפ לשיר,<ref></ref> ומגלה שלהפתעתה, שינו באולפן ההקלטות את קולה, והחליפו אותו בדיבוב של זמרת מקצועית. גרסה זו בוצעה על ידי הזמרת האמריקאית אליזבת דיילי.<ref></ref> תחילה הייתה בטוחה פיבי שהיא זו שמבצעת את השיר בהקלטה הסופית,<ref name=":37"></ref> אך לאחר שגילתה שקולה הוחלף, ריחמה פיבי על הזמרת האלמונית.<ref name=":32"></ref> בהמשך, בוצע השיר בפרק "The One with Phoebe's Ex-Partner" מהעונה השלישית, בו לסלי (אליזבת דיילי),<ref></ref> זמרת שאיתה נהגה פיבי להופיע,<ref></ref> הציעה לשלוח את "Smelly Cat" להיות ג'ינגל לפרסומת של ארגז חול לחתולים.<ref></ref> פיבי סירבה להצעה, ולסלי מכרה את השיר ללא רשותה של פיבי, מה שהוביל אותה לכתוב את השיר "Jingle Bitch" על לסלי.<ref></ref><ref></ref> המוצר נקרא על שם השיר, "Smelly Cat".<ref name=":14"></ref> מאוחר יותר ביצעה פיבי את השיר כדואט עם רוב (כריס אייזק). פיבי הביעה ביקורת על ביצועו, והציעה שיימנע מלשלב את סגנון היודל הידוע שלו, ויחליף אותו ב-"תו גברי יותר".<ref name=":10"></ref> בפרק אחר עודדה פיבי את חבריה להשתתף בביצוע השיר בהופעה בסנטרל פרק,<ref name=":35"></ref> כאשר כל אחד מהם שר שורה אחת, למעט רוס גלר (שווימר), כיוון שלא נותרו לו שורות.<ref name=":45"></ref>

בפרק "The One with Joey's Bag" מהעונה החמישית, אביה של פיבי, פרנק בופה, שנטש את המשפחה, מספר לה שנהג לשיר לה שיר ערש בשם "Sleepy Girl",<ref name=":53"></ref> לו אותה המלודיה כמו ל-"Smelly Cat",<ref></ref> ביסוס נוסף של השיר כהיבט מהותי בסיפור חייה של פיבי. עם זאת, סם אשורסט מ-Digital Spy זיהה זאת כחור בעלילה, שכן פיבי הסבירה בעבר כי אביה נטש אותה עוד לפני שנולדה, ולכן הוא לא יכול היה להיות נוכח כדי לשיר לה את השיר.<ref name=":43"></ref> אשורסט הסביר כי ייתכן שפיבי רצתה לשמור על זכויות היוצרים לשיר המפורסם ביותר שלה, ובחרה לשקר על המלחין שלו. לדברי רייצ'ל שטיינברג מרדיו טיימס, "Smelly Cat" בוצע בסך הכל תשע פעמים במהלך הסדרה.<ref></ref> בניו זילנד הראלד תואר השיר כ-"ההמנון האקוסטי של פיבי שהדהד לאורך כל הסדרה".<ref name=":46"></ref> לאחר סיום צילומי הסדרה בינואר 2004, נערכה מסיבה לשחקנים ולצוות ההפקה במלון פארק פלאזה בלוס אנג'לס, בה הוגש קוקטייל על שם השיר.<ref></ref><ref></ref> הגרסה המלאה של הקליפ נכללה במהדורת ה-DVD של הסדרה.<ref></ref><ref></ref>

== הרכב ==
הביצוע הראשון של קודרו ל-"Smelly Cat" תואר כ"עממי, אקוסטי". ב-Toronto Star כונה השיר "בלדת גיטרה ייחודית".<ref></ref> לדברי רייצ'ל פייג' מ-HelloGiggles, גרסת הקליפ של השיר היא מעין רמיקס של שנות ה-90.<ref name=":48"></ref> "Smelly Cat" בנוי משלושה אקורדים - E, A ו-D, אם כי פיבי לא מתייחסת לאקורדים בשמותיהם המסורתיים.<ref name=":47"></ref> השיר מורכב מלחן פשוט ומילים הומוריסטיות. בקומדי סנטרל תיארו את שירתה של קודרו כ"מתוחה".<ref name=":52"></ref>

רייצ'ל סיימון, כותבת מטעם Bustle, סיכמה את הרצועה כשיר על "חתול בעל ריח רע שלא אהוב על ידי הסביבה בגלל הריח שלו". פזמון השיר מתחיל ב-"?Smelly cat, smelly cat, what are they feeding you" (חתול מסריח, חתול מסריח, במה הם מאכילים אותך?),<ref name=":15"></ref> וממשיך ב-"Smelly cat, smelly cat it's not your fault" (חתול מסריח, חתול מסריח, זו לא אשמתך).<ref name=":21"></ref><ref name=":20"></ref> הבית הראשון מתחיל ב-"It may not be a bed of roses/ but you're no friend to those with noses" (זה אולי לא מצע של ורדים/ אבל אתה לא חבר של אלו שיש להם אף).<ref name=":25"></ref> בת' צ'רי מ-NME, מאמינה כי השיר "מחנך את העולם על מצוקת החתולים המסריחים בכל מקום".<ref></ref> סיארה נייט מג'ו רואה את מילות הפזמון של השיר כמילים האייקוניות ביותר שלו.

סופיה ריזי מ-Classic FM הסכימה כי לשיר "יש מסר עמוק ומשמעותי בבסיסו".<ref name=":42"></ref> בהתייחס לשורה "במה הם מאכילים אותך?", מלורי שלוסברג הסבירה כי "ייתכן שלעולם לא נדע את התשובה לשאלה מוזיקלית פילוסופית עמוקה זו".<ref></ref> מעולם לא נחשף איך או מדוע החתול מריח רע, או במה בעליו מאכילים אותו.<ref></ref> קודרו אישרה כי לא ידוע במה מאכילים את החתול,<ref name=":44"></ref> אם כי הסבירה שההסכמה הכללית היא שהאוכל של החתול הוא עיקר הגורם לריחו. גם מין החתול לא ידוע.

== ביקורות ופופולריות ==
הביקורות על "Smelly Cat" היו חיוביות בדרך כלל. ג'ו סייר מקוסמופוליטן סקר את הפרק "The One with the Baby on the Bus" כ"פרק מדהים ... שם 'Smelly Cat' מוצג לראשונה".<ref></ref> בניוזוויק כונה השיר "אגדי".<ref></ref> באתר מדיום נכתב כי השיר "הפך לחלק בלתי ניתן להסרה מהאישיות של פיבי". מלודי ל. גו מ-Toronto Star טענה כי "Smelly Cat" הוא "השיר הטוב ביותר שהושמע אי פעם בחברים", ואילו ב-RTÉ.ie הוכרז שהוא אחד הרגעים הגדולים ביותר של הסדרה. גרג גילמן מ-TheWrap תיאר את השיר כ-"מטופש להפליא".<ref></ref> לורה מק'קלן מ-Taste of Country ראתה את השיר "כאחד מלהיטי בית הקפה המוזרים ביותר של פיבי".<ref></ref> איליזה ליפריינג מ-Ad Age סקרה את אחד מהביצועים של פיבי לשיר כ"אחת הסצנות הבלתי נשכחות מהסדרה".<ref name=":59"></ref> בטי שימאבוקורו מ-Honolulu Star-Advertiser תיארה את השיר כ"אגדי על חוסר הטון שלו והתמזגותו עם האישיות של פיבי", והציע למעריצים להתנחם בעקבות סיום התוכנית בלשיר את השיר. לעומת זאת, כתב Wired, טרוויס ריילי תיאר את השיר כ"נוראי",<ref name=":16"></ref> ואילו ג'ניפר פריי מוושינגטון פוסט תיארה את הביצועים לשיר כ"מכאיבים".<ref></ref>

בדיגיטל ספיי דורג השיר בין "12 הרגעים המדהימים ביותר של פיבי".<ref></ref> סמי ניקאלס, כתב מטעם HelloGiggles, מאמין ש-Smelly Cat ייכנס לספרי ההיסטוריה כשיר הטוב ביותר על "חיית מחמד מסריחה".<ref></ref> מדיסון מאלון קירשר מ־Business Insider כתבה כי "Smelly Cat" הקדים את האינטרנט כמם ויראלי בכך שהוא "הפך לאבן בוחן תרבותית שמצוטטת וחוזרת לעיתים קרובות על ידי מעריצי התוכנית". ויקטוריה דוסון הוף מ-Elle הבחינה כי השיר מאיים "לבטל את מקומו של I'll Be There For You כשיר הפופולרי ביותר של חברים", והסבירה כי המעריצים עדיין מתקשים "להוציא אותו מהראש", כמעט 20 שנה אחרי שהשיר יצא. רייצ'ל סיימון מ-Bustle הסכימה ש-"Smelly Cat" מתחרה בשיר הנושא כ"אחד הרגעים המוזיקליים הבלתי נשכחים של התוכנית". ג'סיקה רודן מ-CinemaBlend ייחסה את הפופולריות של השיר למספר עלילות שביססו את השיר כהיבט חשוב בחייה של פיבי, ובסופו של דבר הפכו "מושרשים בסיב התרבותי של הסדרה". אלן סקוט מקוסמופוליטן תיארה את השיר כ-"מפואר" ו-"אייקוני", שכל מעריץ אמיתי מכיר את מילותיו.<ref></ref> לעומת זאת, לינדזי וובר ממגזין ניו יורק טענה כי Smelly Cat "מוגזם", והאמינה שהוא פחות טוב משיריה האחרים של פיבי.<ref></ref>

== הופעות חיות וגרסאות כיסוי ==
קודרו בדרך כלל נמנעה מלבצע בשידור חי את השיר מסיבות שונות,<ref name=":30"></ref> אף על פי שנשאלה על כך פעמים רבות על ידי המעריצים. השיר זכה לפופולריות מחודשת בשנת 2009, כאשר רמיקס דאנס שלו הפך ויראלי באינטרנט.<ref name=":11"></ref> לאחר שנודע לה על הרמיקס, אמרה קודרו "אני לא יכולה לחכות לשמוע אם הוא טוב". בספטמבר 2009 ביצעה קודרו את "Smelly Cat" בהופעה חיה עם השחקנית קורטני קוקס, שגילמה את מוניקה גלר בסדרה, במהלך מופע הצדקה Rock A Little, Feed A Lot.<ref name=":12"></ref> במקור, עלתה קודרו לבמה כדי להציג את המוזיקאית שריל קרואו, אם כי הקהל עודד אותן לשיר במקום זאת את Smelly Cat. קודרו הזמינה את קוקס להצטרף אליה להופעה, ופועלי הבמה סיפקו לקודרו גיטרה על פי בקשתה של קוקס.<ref></ref> ההופעה זכתה לאהדה רבה מהקהל. במגזין התבדחו והסבירו כי "לשיר בתווים הנכונים לא הייתה ממש דאגה [לשחקניות] אם הן רוצות שההופעה תשקף את כישרונותיה המוזיקליים המפוקפקים של דמותה של ליסה", בעוד שאשר באיו מהאתר Inquisitr טען כי הדואט היה "מביך". ההופעה הייתה לביצוע היחיד של קודרו לשיר למספר שנים.

בשנת 2014, הזמרת והיוצרת קולבי קאליי ביצעה גרסת א-קפלה של השיר בשידור חי בקפה פופ-אפ בנושא סנטרל פרק במנהטן, ניו יורק,<ref name=":38"></ref> שנפתח לציון עשרים שנה לסדרה. ההופעה הבלתי מתוזמנת של קאליי הפתיעה מעריצים רבים, שהצטרפו ושרו יחד איתה. על אף השבחים להם זכתה קאליי, אלי סמיגראן מ-Bustle ביקרה אותה על כך שביצעה על הבמה רק חצי מהשיר, והציעה לפרסם בעקבות הביצוע אלבום מחווה לפיבי, שבו היא צריכה לבצע מחדש את השיר. באותו קפה פופ-אפ ביצע השחקן ג'יימס מייקל טיילר, שגילם את גאנת'ר בסדרה, את הבית הראשון של השיר עם להקת הרמברנדטס, שביצעה במקור את שיר הפתיחה של הסדרה, "I'll Be There for You".<ref></ref>
הזמרת [[טיילור סוויפט הזמינה את קודרו לשיר איתה בשידור חי את "Smelly Cat" במהלך אחת ההופעות האחרונות בסיבוב ההופעות שלה, The 1989 World Tour.]]
באוגוסט 2015 ביצעה קודרו את Smelly Cat בהופעה חיה עם הזמרת טיילור סוויפט בסטייפלס סנטר במהלך אחת ההופעות האחרונות בסיבוב ההופעות שלה, The 1989 World Tour, לקידום אלבומה, 1989.<ref name=":5"></ref> בהופעה החמישית והאחרונה שלה בהיכל, הציגה סוויפט את קודרו כפיבי בופה, והסבירה לקהל כי "היא ניגנה רק בעבר בבתי קפה. היא מעולם לא ניגנה במקום גדול כזה". קודרו עלתה לבמה כשהיא לבושה בחצאית ארוכה, שמזכירה את הסגנון של פיבי, והשתיים ביצעו את השיר עם גיטרות. קודרו קטעה את סוויפט באמצע הביצוע כדי להזכיר לה להרגיש את מילות השיר, מה שגרם לאהדה וצחוק מהקהל.<ref name=":36"></ref> בהתייחסות לדואט שלה בסדרה עם כריסי היינד, קודרו הבטיחה לסוויפט שהיא שולטת בשיר. הביצוע הפך לויראלי והתקבל באופן חיובי על ידי כלי התקשורת.<ref></ref> איבון ויאריאל מלוס אנג'לס טיימס מצאה את הביצוע עדיף על הקליפ של Smelly Cat ששודר בסדרה. הלנה הורטון של מהדיילי טלגרף כינתה את השתתפותה של קודרו כהופעות האורח "המתוקה ביותר" לאורך סיבוב ההופעות של סוויפט. במגזין Stylist הסכימו כי ההופעה של קודרו הייתה טובה מהאורחים האחרים, כולל את הופעותיהם של סלינה גומז וג'סטין טימברלייק,<ref name=":22"></ref> ואילו באתר Screener, הסכימה אנדריאה רייהר כי קודרו הייתה האורחת הטובה ביותר בסיבוב ההופעות.<ref></ref> הת'ר סול מהאינדיפנדנט הכתירה את קודרו כגולת הכותרת של כל הופעות האורח.<ref name=":49"></ref>

מישל סרה מ-Closer טענה כי קודרו "לא איבדה אף אחת מהאינטונציות של פיבי", אף על פי שהופיעה 10 שנים לאחר שהסדרה נגמרה. מדיסון מאלון קירשר מ-Business Insider מצאה את השיר כמתאים מאוד לסוויפט, בשל אהבתה לחתולים, למרות היותו שונה מהשירים באלבומה. טסה ברנזון ממגזים טיים כתבה כי סוויפט "התעלתה על עצמה" בביצוע הדואט עם קודרו, וכי על האלבום הבא של סוויפט להיות אלבום גרסאות כיסוי לשיריה של פיבי.<ref></ref> סטפני מרקוס מהפינגטון פוסט כינתה את ההחלטה של סוויפט להופיע עם קודרו "גאונית" ו-"מהוללת".<ref></ref> מבקר הניו זילנד הראלד תיאר את הביצוע כ-"חוויה חדשה לגמרי - ומעט סוריאליסטית - לראות ביצוע של מלכות פופ מול קהל אצטדיונים ענק". הסרטונים שצילמו מעריצים מההופעה הפכו פופולריים מאוד באינטרנט וברשתות החברתיות, וזכו במהירות למיליוני צפיות,<ref></ref> וההופעה הייתה להופעת האורח הויראלית ביותר מסיבוב ההופעות.<ref name=":50"></ref> מגזין טיים דירג את ההופעה כרגע השביעי הטוב ביותר של סוויפט בשנת 2015.<ref></ref> עם זאת, מיטשל סנדרלנד, ממגזין Vice הטיל ספק ברמת ההיכרות של המעריצים שנולדו משנת 1999 עם השיר. החל משנת 2016, אליזבת דיילי מבצעת לפעמים את השיר במהלך הופעותיה.<ref></ref>

לציון 25 שנה לסדרה בספטמבר 2019, התאסף פלאש מוב של 25 נשים לבושות בסגנון של פיבי בכיכר יוניון בניו יורק, וביצעו את "Smelly Cat". כמחווה לדמות, כל אישה לבשה מעיל פרנזים מזמש, פאה בלונדינית וגיטרה.<ref name=":56"></ref><ref name=":57"></ref> הקבוצה שרה את השיר בכל מקום בו עצרה. המארגנים השתמשו באירוע כדי להעלות את המודעות להצלת חיות מחמד ולעודד אימוץ חתולים.<ref></ref><ref></ref>

== הצלחה ==
"Smelly Cat" היה מאז ומתמיד בחירת המעריצים מבין שיריה של פיבי, על אף שזו מבצעת כ-40 שירים מקוריים במהלך עשר שנות שידור הסדרה,<ref name=":7"></ref> "Smelly Cat" נחשב ללהיט הפריצה שלה ולשיר החתימה שלה,<ref></ref><ref></ref> וכן ליצירה המפורסמת ביותר שלה.<ref name=":54"></ref> לפי טיימס אוף אינדיה, פיבי הפכה את השיר ל"אמיתי ואייקוני בו זמנית" עד לנקודה שבה "נעשה בו שימוש ברחבי העולם על ידי מעריצים". בשנת 2014 חשפה קודרו כי המעריצים מבקשים ממנה רבות לבצע את השיר, אך היא מסרבת. ב-USA Today דירגו את מילות השיר בין הציטוטים הטובים ביותר של השחקנית בסדרה. מגזין More כלל את השיר בין "15 הרגעים הטובים ביותר בהיסטוריה של החברים", כשהכותב אפי אורפנידס ראה בו את "אחד הדברים הטובים ביותר שיצאו מהסדרה", וסבר כי כל מעריצי הסדרה מכירים את מילותיו.<ref></ref> VH1 דירגו את השיר כרגע המוזיקלי הטוב ביותר בסדרה, אף מעל שיר הנושא. הכתבת קאט ג'ורג' כינתה את השיר "חיוני לסדרה כמו שיר הנושא", ואף הכתירה אותו כ-"שיר הנושא הבלתי רשמי של התוכנית". ב דורג השיר במקום הראשון ברשימת הרגעים המוזיקליים הטובים ביותר בסדרה, ונכתב כי הדמות "הפכה את המילים הכנות לאחד הלהיטים המוערכים ביותר שלה".<ref></ref> ארין סטרקר מבילבורד כינה אותו כ-"שיר קלאסי" לפיבי.<ref></ref>

ב-NDTV הכירו בשיר כאחד מ-20 הרגעים המצחיקים ביותר בסדרה, ו דירג את מילות הפזמון, "Smelly Cat, Smelly Cat" בין 25 הרגעים המצוטטים ביותר בסדרה. ב-Classic FM דורג "Smelly Cat" כשיר הטוב ביותר של פיבי, והכתבת סופיה ריצי כינתה אותו "יצירת אמנות פוסט-מודרנית" שנותרה "המנון לחובבי התוכנית כיום". חנה פלינט מהמטרו הכריזה עליו, "ללא ספק אחד השירים הזכורים בתולדות הטלוויזיה".<ref name=":51"></ref> מארי קלייר האמינה שהשיר הפך לפופולרי כמעט כמו "יום הולדת שמח" ושירי חג המולד, תיארה אותו כ-"שיר שאהוב על כולם" וסיכמה, "אף על פי שכתבה עשרות שירים במהלך 10 העונות של חברים, הכישרון המוזיקלי של פיבי בופה ייזכר תמיד דרך 'Smelly Cat'".<ref></ref> בשנת 2016 הכתיר קומדי סנטרל את השיר כ-"אחת המנגינות האייקוניות ביותר משנות ה-90", וכינה אותו רצועה "נצחית", כיוון שהמעריצים זוכרים את מילותיו גם 21 שנה אחר כך.

ב-BuzzFeed, דורג השיר במקום הראשון ברשימת 40 השירים של פיבי בופה.<ref></ref> באנטרטיינמנט ויקלי, דורג השיר במקום החמישי מבין שיריה של פיבי, כאשר הכתבת, הילרי בוסיס, כינתה אותו "אייקוני ומקסים", אך הטילה ספק בפופולריות שלו, בהתחשב בכך שהוא פחות מצחיק מכמה משיריה האחרים. בוסיס שיבחה גם את הקליפ לשיר. אינדפדנט אייריש כלל את Smelly Cat כאחד מעשרת הרגעים הטובים ביותר של הסדרה. אשלינג פילן כתב כי פיבי יצרה כמה שירים קומיים למדי ומטרידים לפעמים, אבל "Smelly Cat" התגלה כשיר החתימה שלה. פילן המשיך ותיאר את מילות השיר כ"עמוקות ורהוטות".<ref></ref> ב-VH1 דירגו את "Smelly Cat" כשיר השלישי בתחרות "השיר המזויף הטוב ביותר שנכתב לטלוויזיה", אם כי הכותבת סטייסי למבה תיארה על גרסת הקליפ כ"מוגזמת". אבי ג'קסון מהסטייליסט כללה את התחפושת שלבשה פיבי בקליפ בין "50 רגעי האופנה והיופי האיקוניים ביותר בחברים", והתבדחה, "שכחו את ליידי גאגא, כך צריכים להיות קליפים".<ref></ref>

גיליאן פורמאג' מ-WOW247 דירג את השיר בין 10 הראנינג גאגס הטובים ביותר בסדרה, וכתב כי "התוכנית לא תהיה חברים בלי ההמנון, שהוא 'Smelly Cat' ".<ref></ref> ב-Refinery29, דורג השיר בין 12 הראנינג גאגס הטובים ביותר בטלוויזיה, ונכתב שהשיר "עדיין מצחיק שנים אחרי סיום התוכנית".<ref></ref> ארין פיצפטריק מדיגיטל ספיי דירגה את Smelly Cat כשיר המקורי ה-11 הטוב ביותר מתוך תוכנית טלוויזיה.<ref></ref> קאט ג'ורג' מ-Bustle דירגה את הקליפ כסרטון השלישי הטוב ביותר שהדמויות צפו בו במהלך הסדרה. קבוצת הקומדיה הפורטוגזית גאטו פדורנטו נקראה על שם השיר,<ref></ref> שמתורגם ל-Gato Fedorento בפורטוגזית. להנצחת יום השנה ה-25 לסדרה בספטמבר 2019, גוגל יצרה מספר ביצי פסחא שמופיעות בתוצאות החיפוש של הדמויות ראשית בסדרה.<ref name=":58"></ref><ref></ref> חיפוש שמה של בופה הציג תמונה של גיטרה,<ref></ref> ובלחיצה עליה<ref></ref> מתנגן הביצוע של קודרו לשיר,<ref></ref> בעוד חתול שחור הולך על פני המסך, וענן של גז מופרש מאחוריו.

== הערות שוליים ==

קטגוריה:שירי 1995
קטגוריה:שירי 1999
קטגוריה:חברים
קטגוריה:שירים באנגלית
קטגוריה:שירי גימיק
קטגוריה:שירים על חתולים
קטגוריה:שירים מסדרות טלוויזיה
קטגוריה:בלדות משנות ה-1990
קטגוריה:בלדות פולק
קטגוריה:בלדות פופ